АҞӘА, абҵара 6 – Sputnik, Бадраҟ Аҩӡба. Аԥсны Санкт-Петербург имҩаԥысуран VI акультуратә форум иалахәхоит. Афорум еизнакуеит акультура аусхк аҟынтәи еиуеиԥшым аҟазауаа, урыстәылатәии аҳәаанырцәтәии амузеиқәа рдиректорцәа, арежиссиорцәа, амузыкантцәа, асахьаҭыхыҩцәа. Иара мҩаԥысуеит абҵара 16 — 18 рзы лҳәеит арадио Sputnik аинтервиу азҭаз Аԥсны Акультура аминистр Ельвира Арсалиаԥҳа.
"Абар уажәы ԥшьынтәуп ҳколлегацәа афорум ахь ҳнарыԥхьоижьҭеи. Афорум аҳәаақәа ирҭагӡаны 2018 шықәсазтәи аусурақәа рыплан анапаҵаҩра азыԥхьагәаҭоуп. Ҽаантәи ашықәс азы ареспублика азхаҵара аиубилеи адагьы акультуратә сезонқәагьы рымҩаԥгара иаиубилеиуп. Санкт-Петербургтәи афорум иалнаршоит еиуеиԥшым аиныррақәа рхацыркра", — лҳәоит Арсалиаԥҳа.
Афорум еизнакуеит акультура аусхк аҟынтәи еиуеиԥшым аҟазауаа, урыстәылатәии аҳәаанырцәтәии амузеиқәа рдиректорцәа, арежиссиорцәа, амузыкантцәа, асахьаҭыхыҩцәа. Имҩаԥгахоит акультура аусхк иазырхо еиуеиԥшым аиқәшаҳаҭрақәа анап рыҵаҩра. Афестивальтә программа акәзар ишьақәгылоуп аконцертқәа, ацәыргақәҵақәа, аспектакльқәа уҳәа ауснагӡатәқәа рыла.